-มีเพศสัมพันธ์ช่วงมีประเดือนช่วงวันที่3 ของการมีประจำเดือนคะ(หลั่งใน) แต่ทานยาคุมฉุกเฉิน (ภายใน18 ชม.) มีโอกาสท้องไหมคะ? -หลังจากรับประทานยาไปแล้ว มีเหมือนเมือกเหลือง ออกมากระปริดกะปรอย 3 วันต่อมามีเลือดออกนิดหน่อย.. อันตรายไหมคะ?
สวัสดีค่ะ หากมีเพศสัมพันธ์ในวันที่ 3 ของการมีประจำเดือนมา จะถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้ว่ะจึงไม่จำเป็นต้องทานยาคุมฉุกเฉินไปค่ะสำหรับเลือดที่ออกมากะปริดกะปรอย 3 วัน หลังจากทานยาคุมฉุกเฉินไป ก็น่าจะเป็นผลของยาที่ไปมีผลต่อประจำเดือนที่กำลังมาอยู่ได้ ทั้งนี้ หากเลือดออกต่อเนื่องไม่นานเกิน 7 วัน ก็ไม่ได้อันตรายอะไรค่ะหลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95%